CELEX: 32010Y1231(01)
Language: et
Date: 2010-11-03 00:00:00
Title: Koostööleping komisjoni otsuse K(2010) 7499 rakendamiseks Euroopa Komisjoni ja Euroopa Investeerimispanga vahel

31.12.2010   
            
            
               ET
            
            
               Euroopa Liidu Teataja
            
            
               C 358/1
            
         KOOSTÖÖLEPING
   komisjoni otsuse K(2010) 7499 rakendamiseks
   Euroopa Komisjoni ja Euroopa Investeerimispanga vahel
   2010/C 358/01
   SISUKORD
   
               1. OSA
            
            SISSEJUHATAVAD SÄTTED
         
               Artikkel 1
            
            Mõisted
         
               Artikkel 2
            
            Eesmärk
         
               Artikkel 3
            
            Koostöö põhimõtted ja raamistik
         
               Artikkel 4
            
            EIPi roll
         
               Artikkel 5
            
            Komisjoni roll
         
               Artikkel 6
            
            Ülesanded
         
               2. OSA
            
            PROJEKTIDE VALIMINE
         
               Artikkel 7
            
            Hankedokumentide koostamine
         
               Artikkel 8
            
            Menetluse käsiraamat
         
               Artikkel 9
            
            Projektikonkursside ettevalmistamine
         
               Artikkel 10
            
            Ettepanekute hindamine ja järelkontroll
         
               3. OSA
            
            SAASTEKVOOTIDE RAHAKS VAHETAMINE, TULUDE HALDAMINE JA VÄLJAMAKSMINE
         
               Artikkel 11
            
            Saastekvootide ülekandmine EIPile
         
               Artikkel 12
            
            Saastekvootide rahaks vahetamine
         
               Artikkel 13
            
            Tulude haldamine
         
               Artikkel 14
            
            Tulude väljamaksmine
         
               4. OSA
            
            LÕPPSÄTTED
         
               Artikkel 15
            
            Vastutus
         
               Artikkel 16
            
            Teenustasud ja kulud
         
               Artikkel 17
            
            Teenustasude ja maksetähtaegade läbivaatamine
         
               Artikkel 18
            
            EIPi laenud
         
               Artikkel 19
            
            Aruandlus
         
               Artikkel 20
            
            Audit
         
               Artikkel 21
            
            Juhtkomitee
         
               Artikkel 22
            
            Konfidentsiaalsus
         
               Artikkel 23
            
            Läbipaistvus
         
               Artikkel 24
            
            Jõustumine
         
               Artikkel 25
            
            Lõpetamine
         
               Artikkel 26
            
            Kohaldatav seadus ja vaidluste lahendamine
         
               Artikkel 27
            
            Muudatused, loobumised ja nõusolekud
         
               Artikkel 28
            
            Loovutamine
         
               Artikkel 29
            
            Teated
         
               Artikkel 30
            
            Lisad
         Käesolev koostööleping on sõlmitud ühelt poolt
   Euroopa Komisjoni (edaspidi „komisjon”),
   Rue de la Loi/Wetstraat 200, 1049 Bruxelles/Brussel-, BELGIQUE/BELGIË, keda esindab käesoleva lepingu allkirjastamise eesmärgil kliimameetmete peadirektoraadi peadirektor hr Jos DELBEKE,
   ja teiselt poolt
   Euroopa Investeerimispanga (edaspidi „EIP”),
   kelle peakorter asub aadressil 98-100, boulevard Konrad Adenauer, 2950 Luxembourg, LUXEMBOURG, keda esindab käesoleva lepingu allkirjastamise eesmärgil asepresident hr Simon BROOKS,
   vahel
   (komisjon ja EIP edaspidi koos „lepinguosalised”),
   arvestades järgmist:
   
               a)
            
            
               Direktiivi 2003/87/EÜ (1) artikli 10a lõikes 8 on sätestatud, et kuni 31. detsembrini 2015 on ELi heitkogustega kauplemise süsteemi uute osalejate reservist võimalik saada kuni 300 miljonit saastekvooti, et aidata stimuleerida süsinikdioksiidi keskkonnaohutule kogumisele ja geoloogilisele säilitamisele suunatud äriliste näidisprojektide ning innovaatiliste taastuvenergiatehnoloogia näidisprojektide ehituslikku elluviimist ja järgnevat käitamist.
            
         
               b)
            
            
               Komisjoni otsuses K(2010) 7499 on sätestatud nende projektide valiku ja rakendamise eeskirjad ja kriteeriumid ning saastekvootide konverteerimise ja tulude haldamise aluspõhimõtted.
            
         
               c)
            
            
               Kuna EIPil on olemas projektide valimise ja rahastamise kogemused, on komisjon palunud EIPil osaleda otsuse K(2010) 7499 rakendamisel ning EIP on sellega nõustunud. Otsuses on sätestatud hulk projektide valimise, saastekvootide rahaks vahetamise ning tulude haldamise ja nende liikmesriikidesse edasisuunamisega seotud ülesandeid, mida EIP hakkab täitma komisjoni palvel, nimel ja tema volitustega. Komisjon valmistab ette projektikonkursi hankedokumendid ning korraldab ja algatab vastavalt otsuses sätestatud kohustustele projektikonkursi.
            
         
               d)
            
            
               Otsuse K(2010) 7499 artikli 4 kolmandas lõigus on sätestatud, et komisjon ja EIP sõlmivad kokkuleppe, milles täpsustatakse EIPi ülesannete täitmise konkreetsed tingimused.
            
         
               e)
            
            
               Kokkuleppes on sätestatud konkreetsed tingimused, millest lähtuvalt hakkab EIP oma otsusest K(2010) 7499 tulenevaid kohustusi täitma, ning teatavad sellega seonduvad komisjoni ülesanded,
            
         ON LEPINGUOSALISED KOKKU LEPPINUD JÄRGMISES:
   1.   OSA
   
      SISSEJUHATAVAD SÄTTED
   
   Artikkel 1
   Mõisted
   1.   Kui kontekstist ei selgu teisiti, kasutatakse käesolevas lepingus järgmisi mõisteid:
   
               leping –
            
            
               käesolev koostööleping koos selle lisadega;
            
         
               otsus –
            
            
               komisjoni otsus K(2010) 7499, millega nähakse ette kriteeriumid ja meetmed, et ühenduse kasvuhoonegaaside saastekvootidega kauplemise süsteemi raames, mis on loodud Euroopa Parlamendi ja nõukogu direktiiviga 2003/87/EÜ, rahastada tööstuslikke näidisprojekte, mille eesmärk on süsinikdioksiidi keskkonnaohutu kogumine ja geoloogiline säilitamine, ning näidisprojekte, millega tutvustatakse taastuvenergiaga seotud uuenduslikke tehnoloogialahendusi;
            
         
               süsinikdioksiidi kogumise ja geoloogilise säilitamise projektid –
            
            
               kaubanduslikud näidisprojektid süsinikdioksiidi keskkonnaohutuks kogumiseks ja geoloogiliseks säilitamiseks;
            
         
               taastuvenergiatehnoloogia projektid –
            
            
               näidisprojektid, milles kasutatakse innovatiivset taastuvenergia tehnoloogiat;
            
         
               uute osalejate reservi 300-protsess –
            
            
               süsinikdioksiidi kogumise ja säilitamise projektide ja taastuvenergiatehnoloogia näidisprojektide väljavalimise ja rahastamise protsess vastavalt otsusele ja allpool käesolevas lepingus sätestatule;
            
         
               projektikonkurss –
            
            
               projektikonkurss, nagu määratletud otsuse artikli 2 lõikes 2 ja artiklis 5;
            
         
               rahastamisotsus –
            
            
               rahastamisotsus, nagu määratletud otsuse artiklis 9;
            
         
               täidesaatmisrisk –
            
            
               risk, et vastaspool, kellele EIP müüb saastekvoote, ei tasu tehingu teostamisel varem kokku lepitud hinda;
            
         
               investeerimisrisk –
            
            
               risk, et EIP paigutab saastekvootide rahaks vahetamisest teenitud tulu vahenditesse, millest ei laeku nende tähtaja möödudes tagasi varem kokku lepitud kapitali ja/või intressi;
            
         
               võrdlushind –
            
            
               asjaomase tehingu ajal järgmistest madalam hind:
               
                           a)
                        
                        
                           ICE ECX EUA päevakursi kohase futuurlepingu (spottehing) exchange delivery settlement ametlik hind sellel päeval, nagu on kindlaks määranud ja avaldanud Euroopa Kliimabörs, või
                        
                     
                           b)
                        
                        
                           asjaomase tehingu eest EIPi saadud hind;
                        
                     
         
               asjaomane tehing –
            
            
               saastekvootide rahaks vahetamise kokkulepe;
            
         
               EURIBOR –
            
            
               (Euro Interbank Offered Rate – euro üleeuroopaline pankadevaheline intressimäär) kolmekuulise tähtajalise eurohoiuse intressimäär, mis on avaldatud Euribori muutmise kuupäeval kell 11.00 Brüsseli aja järgi või hilisemal EIPile vastuvõetaval kellaajal Reutersi leheküljel „EURIBOR 01” või selle järgleheküljel või, kui seda eelnimetatud kohas ei avaldata, siis nagu avaldatud mis tahes muus EIPi poolt selleks otstarbeks valitud teabekanalis.
               Juhul kui Euribori eelmääratletud viisil ei avaldata, palub EIP nelja EIPi poolt valitud euroalal asuva suurpanga euroala peakorteril koteerida intressimäär, mida nad pakuvad võrreldava suurusega kolmekuulise tähtajalise eurohoiuse puhul Euribori muutmise kuupäeval umbes kell 11.00 Brüsseli aja järgi euroala pankadevahelise turu tähtsaimatele pankadele. Kui esitatakse vähemalt kaks koteeringut, on selle Euribori muutmise kuupäeva Euribor nende koteeringute aritmeetiline keskmine.
               Kui palve peale esitatakse vähem kui kaks koteeringut, on selle Euribori muutmise kuupäeva Euribor EIPi poolt valitud suuremate euroalal asuvate pankade poolt teisel ametlikul tööpäeval pärast Euribori muutmise kuupäeva umbes kell 11.00 Brüsseli aja järgi juhtivatele Euroopa pankadele kolmekuuliseks tähtajaks antavate võrreldava suurusega eurolaenude koteeritud intressimäärade aritmeetiline keskmine;
            
         
               Euribori muutmise kuupäev –
            
            
               päev kaks ametlikku tööpäeva enne esimest päeva konkreetsest perioodist, milleks Euribor määratakse;
            
         
               ametlik tööpäev –
            
            
               päev, mil TARGET 2 keskkond on avatud euromaksete sooritamiseks;
            
         
               TARGET 2 –
            
            
               üleeuroopaline automatiseeritud reaalajaline brutoarvelduste süsteem (Trans European Automated Real-time Gross settlement Express Transfer payment system);
            
         
               kulutused –
            
            
               kõik turu poolt saastekvootide rahaks vahetamise eest nõutavad teenustasud ja kõik lisatagatise nõuete pealt makstavad intressid.
            
         2.   Käesolevas lepingus, kui kontekstist ei selgu teisiti:
   
               —
            
            
               on pealkirjad esitatud ainult parema loetavuse eesmärgil ning need ei mõjuta käesoleva lepingu mis tahes sätete tõlgendamist või tõlgitsemist;
            
         
               —
            
            
               ainsuses esitatud sõnad hõlmavad ka mitmust ja vastupidi;
            
         
               —
            
            
               viide artiklile või lisale tähendab viidet käesoleva lepingu vastavale artiklile või lisale, kui ei ole märgitud teisiti.
            
         Artikkel 2
   Eesmärk
   Käesolevas lepingus on sätestatud konkreetsed tingimused, millest lähtuvalt EIP hakkab vastavalt otsusele täitma oma kohustusi seoses projektide valimise, saastekvootide rahaks vahetamise ning tulude haldamise ja väljamaksmisega, ning teatavad sellega seonduvad otsuse kohased komisjoni ülesanded.
   Artikkel 3
   Koostöö põhimõtted ja raamistik
   1.   Tõhustades dialoogi ja koordineerimist ühiste ELi poliitika edendamise eesmärkide saavutamisel, säilitavad komisjon ja EIP samal ajal kumbki oma spetsiifilise ja autonoomse iseloomu vastavalt Euroopa Liidu toimimise lepingu sätetele. Komisjonil ja EIPil on kummalgi omad konkreetsed eesmärgid ja töömeetodid, sealhulgas eraldi hierarhiad ja otsuste vastuvõtmise menetlused.
   2.   Komisjon ja EIP tunnustavad teineteise eripära ja piiranguid, kuid rõhutavad koostöös ja teineteist täiendades tegutsemise tähtsust, et ühendada otsuses sätestatud ülesannete ja eesmärkide saavutamiseks oma erinevad võimed, ressursid ja oskusteave.
   Artikkel 4
   EIPi roll
   EIP täidab oma ülesandeid komisjoni palvel, nimel ja tema volitustega, kusjuures vastutus kolmandate osapoolte ees lasub komisjonil. EIP täidab oma ülesandeid vastavalt otsusele ja käesolevas lepingus sätestatud tingimustele ning kooskõlas oma eeskirjade ja protseduuride, panganduse heade tavade ning asjakohaste haldus- ja kontrollimeetmetega.
   Artikkel 5
   Komisjoni roll
   Komisjonil lasub üldine vastutus uute osalejate reservi 300-protsessi läbiviimise ja otsuse rakendamise eest, sealhulgas projektikonkursside ettevalmistamise, algatamise ja juhtimise, projektide nõuetele vastavaks tunnistamise ja lõpliku väljavalimise ning lepingute sõlmimise eest.
   Artikkel 6
   Ülesanded
   1.   1. lisas sätestatud tähtaegade jooksul EIP:
   
               a)
            
            
               aitab komisjonil koostada projektikonkursside hankedokumente ja projektide hindamise menetluse käsiraamatut ning valmistada ette projektikonkursse;
            
         
               b)
            
            
               viib läbi nõuetele vastavate projektide hoolsuskohustuse finants- ja tehnilise auditi, seab projektiettepanekud pingeritta ning esitab komisjonile soovitused lepingute sõlmimise otsuste vastuvõtmiseks, nagu on täpsemalt kindlaks määratud menetluse käsiraamatus;
            
         
               c)
            
            
               vahetab saastekvoote rahaks ning haldab ja reinvesteerib tulusid;
            
         
               d)
            
            
               suunab tulud edasi liikmesriikidesse väljamaksmiseks;
            
         
               e)
            
            
               tagastab vahendite ülejäägid liikmesriikidele;
            
         
               f)
            
            
               esitab komisjonile aruandeid.
            
         2.   2. lisas sätestatud tähtaegade jooksul komisjon:
   
               a)
            
            
               koostab projektide hindamise menetluse käsiraamatu;
            
         
               b)
            
            
               tagab 300 miljoni saastekvoodi ülekandmise EIPile ning tehingute sõlmimiseks kättesaadavaks tegemise;
            
         
               c)
            
            
               konsulteerib enne lepingu sõlmimise otsuste vastuvõtmist EIPiga kasutatavate tulude osas ning lepib EIPiga kokku lepingute sõlmimise otsuste maksegraafikud;
            
         
               d)
            
            
               teavitab EIPi vastu võetud otsustest lepingute sõlmimiseks.
            
         2.   OSA
   
      PROJEKTIDE VALIMINE
   
   Artikkel 7
   Hankedokumentide koostamine
   EIP abistab komisjoni viimase palgatud nõustajate tehtava töö järelevalves ja kvaliteedikontrollis seoses projektide valiku hankedokumentide koostamisega, pöörates erilist tähelepanu järgmisele:
   
               —
            
            
               menetlus/dokumendid;
            
         
               —
            
            
               nõuetele vastavaks tunnistamise kriteeriumid;
            
         
               —
            
            
               hoolsuskohustuse finants- ja tehnilise auditi meetodid ning hindamiskriteeriumid;
            
         
               —
            
            
               lepingute tingimused;
            
         
               —
            
            
               menetluse käsiraamat;
            
         
               —
            
            
               töökava.
            
         Artikkel 8
   Menetluse käsiraamat
   1.   Komisjon koostab projektide hindamise menetluse käsiraamatu, määrates kindlaks hoolsuskohustuse auditi käigus kasutatavad hindamismeetodid, mis peavad põhinema EIP hoolsuskohustuse menetlusel.
   2.   EIP abistab komisjoni menetluse käsiraamatu koostamisel.
   3.   Menetluse käsiraamat kooskõlastatakse mõlema lepinguosalise vahel.
   Artikkel 9
   Projektikonkursside ettevalmistamine
   Projektikonkursside ettevalmistamise käigus teostab EIP järgmisi toiminguid:
   
               a)
            
            
               koostab töökava nõuetele vastavate projektide hoolsuskohustuse finants- ja tehnilise auditi läbiviimiseks, projektiettepanekute pingeritta seadmiseks ning soovituste esitamiseks komisjonile lepingute sõlmimise otsuste vastuvõtmiseks;
            
         
               b)
            
            
               töötab välja juhtimis- ja projektimenetlused, mis on tema lepingu kohaste ülesannete täitmise käigus vajalikud töötajate, nõustamisorganisatsioonide ja kolmandatest pooltest sidusrühmade juhtimisel ja kontrollimisel;
            
         
               c)
            
            
               abistab komisjoni projektikonkursside algatamise ettevalmistamisel.
            
         Artikkel 10
   Ettepanekute hindamine ja järelkontroll
   1.   EIP teostab järgmisi toiminguid:
   
               a)
            
            
               võtab liikmesriikidelt vastu projektiettepanekud ja kontrollib nende terviklikkust;
            
         
               b)
            
            
               viib läbi nõuetele vastavate projektide hoolsuskohustuse auditi vastavalt projektikutses ja menetluse käsiraamatus sätestatud nõuetele;
            
         
               c)
            
            
               seab ettepanekud pingeritta ja esitab komisjonile soovituse lepingu sõlmimise otsuse vastuvõtmiseks vastavalt menetluse käsiraamatus sätestatud nõuetele;
            
         
               d)
            
            
               abistab komisjoni projektikonkursi esimese vooru tulemuste hindamisel ning uute osalejate reservi 300-protsessi reeglite täpsustamisel ja kohandamisel vastavalt vajadusele.
            
         2.   Komisjon teostab järgmisi toiminguid:
   
               a)
            
            
               konsulteerib enne lepingu sõlmimise otsuste vastuvõtmist EIPiga kasutatavate tulude osas ning lepib EIPiga kokku lepingute sõlmimise otsuste maksegraafikud;
            
         
               b)
            
            
               teavitab EIPi komisjoni poolt vastu võetud lepingu sõlmimise otsustest.
            
         3.   OSA
   
      SAASTEKVOOTIDE RAHAKS VAHETAMINE, TULUDE HALDAMINE JA VÄLJAMAKSMINE
   
   Artikkel 11
   Saastekvootide ülekandmine EIPile
   Komisjon tagab 300 miljoni saastekvoodi EIPile ülekandmise ning tehingute sõlmimiseks kättesaadavaks tegemise, kui liidu register on oma tööd alustanud.
   Artikkel 12
   Saastekvootide rahaks vahetamine
   1.   Ühe kuu möödudes pärast seda, kui 300 miljonit saastekvooti on EIPile üle kantud ja tehingute sõlmimiseks kättesaadavaks tehtud, hakkab EIP saastekvoote rahaks vahetama. Seda teostatakse nende müügi teel börsi vahendusel, ühe või mitme konkreetse tehingupartneriga läbirääkimiste tulemusena kokku lepitud tehingute kaudu (nn börsivälised tehingud) või enampakkumiste kaudu, tingimusel et need enampakkumised viiakse läbi kooskõlas direktiivi 2003/87/EÜ artikli 10 lõikes 4 ja selle rakendussätetes määratletud eesmärkide ja põhimõtetega.
   2.   EIP vahetab saastekvoodid tehingute lõpuleviimiseks rahaks kõige varem 2013. aasta detsembris. EIP ei nõua oma tehingupartneritelt maksmist enne saastekvootide ülekandmist.
   3.   EIP vahetab saastekvoodid rahaks lähtudes eesmärgist mõjutada ELi saastekvootide turgu minimaalselt. EIP määrab kindlaks rahaks vahetamise meetodi, mis hõlmab rahaks vahetamise aega ja ajagraafikut ning tehingumahtude jaotamist nii rahaks vahetamise perioodi peale kui rahaks vahetamise kanalite vahel (börsi vahendusel või muul viisil). Rahaks vahetamise meetodi valikul tuleb kinni pidada järgmistest põhimõtetest:
   
               a)
            
            
               vähemalt 200 miljoni saastekvoodi rahaks vahetamise tehing sõlmitakse hiljemalt kümme kuud pärast seda, kui saastekvoodid on EIPile üle kantud ja tehingute sõlmimiseks kättesaadavaks tehtud;
            
         
               b)
            
            
               rahaks vahetamine toimub perioodiliselt, vähemalt iga kahe nädala tagant. Rahaks vahetamise tehingumahud tuleb jaotada kogu rahaks vahetamise perioodi peale võimalikult ühtlaselt. Rahaks vahetamise tehingumahte ja ajastust võib reguleerida, et vältida selle mõju järelturule;
            
         
               c)
            
            
               EIP tagab, et rahaks vahetamise hinnad ei erineks rahaks vahetamise perioodi vältel oluliselt vastava järelturu hindadest;
            
         
               d)
            
            
               aruanded, milles on esitatud vähemalt rahaks vahetamise tehingute kogumaht ja -hind, avaldatakse kogu rahaks vahetamise perioodi vältel EIP veebilehel kord kuus, kaks nädalat pärast iga kuu lõppu;
            
         
               e)
            
            
               rahaks vahetamise tehingute teostamisel järgitakse kohaldatavaid rahapesu, terrorismi rahastamise ja turu kuritarvitamise tõkestamise seadusi ning vastavalt sellele peavad EIPi nimel tegutsevad tehingupartnerid tõestama, et nende tegevus on nimetatud seadustega kooskõlas.
            
         4.   Rahaks vahetamise meetodi peamised elemendid, sealhulgas rahaks vahetamiseks kindlaks määratud periood ja rahaks vahetamise tehingute eeldatav kogumaht, avaldatakse EIPi veebilehel niipea kui võimalik ning enne rahaks vahetamise algust. Samuti tehakse sel määral, kui see on otstarbekas, vähemalt üks kuu ette teatavaks mis tahes märkimisväärsed muudatused.
   5.   Et viia täidesaatmisrisk miinimumini, rakendab EIP valikumenetlust, mille eesmärk on tagada sellise professionaalse tehingupartneri või tehingupartnerite valimine, kelle reiting nende tavategevuses on EIPile vastuvõetav. Lisaks nõuab EIP oma tavalistes tööjuhistes ja töökorras nõutud määral oma tehingupartneritelt tehingu täideviimise garantiina tagatise esitamist.
   Artikkel 13
   Tulude haldamine
   EIP haldab saastekvootide rahaks vahetamisest laekunud tulusid vastavalt 3. lisas sätestatud varahalduspõhimõtetele ja asjakohastele hoolsuskohustuse nõuetele. Teenitud ja pärast EIP teenustasude mahaarvamist alles jäänud intressid reinvesteeritakse vastavalt neile varahalduspõhimõtetele kuni nende lõpliku väljamaksmiseni liikmesriikidele.
   Artikkel 14
   Tulude väljamaksmine
   1.   EIP teostab järgmisi toiminguid:
   
               a)
            
            
               suunab tulud ja võimalikud teenitud intressid edasi liikmesriikidele, et liikmesriigid saaksid maksta need välja projektide rahastamiseks vastavalt lepingute sõlmimise otsustes kindlaks määratud maksegraafikutele;
            
         
               b)
            
            
               haldab ja reinvesteerib tulusid, mida liikmesriigid ei maksnud projektide rahastamiseks välja, vaid tagastasid EIPile.
            
         2.   Lepingu sõlmimise otsuse osaks olevad maksegraafikud kooskõlastatakse komisjoni ja EIPi vahel eesmärgiga tagada tulude likviidsus ja kättesaadavus.
   4.   OSA
   
      LÕPPSÄTTED
   
   Artikkel 15
   Vastutus
   1.   Vastavalt EIPi rollile on EIPi käesoleva lepingu ja mis tahes muu selles osutatud dokumendi kohane vastutus piiratud tema ülesannete ja kohustuste täitmisega, nagu käesolevas lepingus konkreetselt sätestatud.
   2.   EIP on kaitstud kahjude eest ning komisjon hüvitab talle kõik kohustused, kaotused, kahjud, kulud või kulutused, mida EIP, tema esindajad, teenistujad või agendid on pidanud kandma käesolevast lepingust või mis tahes muust selles osutatud dokumendist tulenevate EIPi ülesannete täitmise tagajärjel, välja arvatud juhul, kui see oli tingitud EIPi poolsest hooletust teost või tegematajätmisest või tahtlikust väärkäitumisest, tingimusel et EIP esitab selliste kohustuste, kaotuste, kahjude, kulude, nõuete või kulutuste kohta asjakohased tõendid ning EIP on ennast vajaduse korral nende nõuete vastu kohusetundlikult kaitsnud.
   3.   Kõik EIPi poolt eelmise lõike kohaselt kantud kohustused, kaotused, kahjud, kulud või kulutused, sealhulgas kõik investeerimisriskist või täidesaatmisriskist tulenevalt tekkinud kohustused, kaotused, kahjud, kulud või kulutused (kõik koos nimetatud „EIPile tekkinud kohustused”), mis ei ole tekitatud komisjoni poolt tahtlikult või hooletuse tõttu, arvestatakse saastekvootide rahaks vahetamisest laekunud tuludest maha ning seejuures eelisjärjekorras võrreldes kõigi muude maksetega, mis kuuluvad nendest tuludest tasumisele. Enne sellise makse mahaarvamist, mis ei ole seotud investeerimisriskist või täidesaatmisriskist tulenevalt tekkinud kaotuste, kahjude, kulude ega kulutustega, saadab EIP komisjonile arve, millele komisjon peab andma enne makse sooritamist oma nõusoleku, kusjuures komisjonil ei ole õigust selle nõusoleku andmisest põhjendamatult keelduda.
   4.   Olenemata eespool öeldust ja kõigest käesolevas lepingus sätestatust ei vastuta komisjon siiski EIPile tekkinud kohustuste eest, mis ületavad saastekvootide rahaks vahetamisest laekunud või laekuvaid tulusid, välja arvatud juhul, kui selline kohustus on EIPile tekkinud komisjoni tahtliku või hooletu tegevuse tagajärjel.
   Artikkel 16
   Teenustasud ja kulud
   1.   EIP saab oma käesoleva lepingu kohaste ülesannete täitmise eest tasu. Teenustasud ja maksetähtajad võib vaadata vastavalt artiklile 17 läbi, seni ei või EIPi teenustasud ületada maksimumsummat 45 000 000 eurot (nelikümmend viis miljonit eurot).
   2.   Teenustasud ja maksetähtajad kuuluvad läbivaatamisele vastavalt artiklile 17, seni on teenustasude maksegraafik järgmine:
   
               a)
            
            
               ajavahemikul aastast 2010 kuni pakkumiste hindamise (sealhulgas teise vooru) täieliku lõpetamiseni aastatasu 3,48 miljonit eurot;
            
         
               b)
            
            
               ajavahemikul pakkumiste hindamise lõpetamise kuupäevast kuni aastani 2025 aastatasu 0,52 miljonit eurot;
            
         
               c)
            
            
               hindamistasu 125 000 eurot iga süsinikdioksiidi kogumise ja säilitamise projekti hindamise eest;
            
         
               d)
            
            
               hindamistasu 56 250 eurot iga taastuvenergiatehnoloogia näidisprojekti hindamise eest;
            
         
               e)
            
            
               alates saastekvootide rahaks vahetamise algusest kuni väljamaksmise lõpetamiseni rahaks vahetamise ja tulude haldamise eest fikseeritud teenustasu 0,05 eurot saastekvoodi kohta.
            
         3.   EIPile makstakse kogunenud teenustasude pealt intressi määraga kolme kuu Euribor pluss 10 baaspunkti, mis liidetakse summale kord kvartalis.
   4.   EIPi teenustasud lahutatakse tulude haldamisest laekunud sissetulekutest ning seejuures eelisjärjekorras võrreldes kõigi muude maksetega, mis kuuluvad tasumisele tulude haldamisest laekunud sissetulekutest. Tulude haldamisest laekuvate sissetulekute hulka kuuluvad järgmised sissetulekud, kuid mitte üksnes need: sissetulekud, mis on tekkinud tulude haldamisest seoses võrdlushinnaga, mis on määratletav hinnavahena, mille võrra võrdlushinnast kallimalt on EIP saavutanud kokkuleppe saastekvootide rahaks vahetamiseks.
   5.   Kõik EIPi kantud kulud lahutatakse saastekvootide rahaks vahetamisest laekunud tuludest ning seejuures eelisjärjekorras võrreldes kõigi muude maksetega, mis kuuluvad tasumisele nendest tuludest. Juhul kui tehingupartnerid on määratud EIPi poolt, määratakse vastavad kulud tehingupartnerite valimise ajal.
   6.   Enne teenustasude makse mahaarvamist saadab EIP komisjonile teenustasude arve, millele komisjon peab andma enne makse sooritamist oma nõusoleku.
   Artikkel 17
   Teenustasude ja maksetähtaegade läbivaatamine
   Lepinguosalised lepivad võimalikult kiiresti omavahel kokku lepingu teenustasusid ja maksetähtaegu käsitlevate sätete asjakohase ja proportsionaalse muutmise osas järgmistel juhtudel:
   
               a)
            
            
               kui menetluse käsiraamatus määratletud hindamismeetodid ja üksikasjalik tööde maht kätkevad oluliselt erinevat töökoormust võrreldes sellega, mida eeldatakse EIPi standardse hoolsuskohustuse menetluse reeglites;
            
         
               b)
            
            
               kui EIPile laekunud projektiettepanekute arv ja/või süsinikdioksiidi kogumise ja säilitamise projekti ja taastuvate energiaallikate projekti ettepanekute omavaheline suhe erineb oluliselt 1. lisas märgitud arvust või suhtest;
            
         
               c)
            
            
               kui esineb viivitusi, mis ei allu EIPi kontrollile ja mille eest ta ei saa vastutada.
            
         Artikkel 18
   EIPi laenud
   EIP võib väljastada projektide rahastamiseks laene ning nende laenude väljastamise eesmärgil hindab ta neid projekte ja viib läbi hoolsuskohustuse auditid vastavalt oma eeskirjadele, põhimõtetele ja menetlustele.
   Artikkel 19
   Aruandlus
   EIP esitab komisjonile järgmised aruanded:
   
               a)
            
            
               hoolsuskohustus:
               
                           —
                        
                        
                           hindamise tööplaan (neli kuud pärast esimese projektikonkursi algatamist);
                        
                     
                           —
                        
                        
                           aruanne esitatud pakkumiste kohta (kuus nädalat pärast ettepanekute laekumist liikmesriikidelt);
                        
                     
                           —
                        
                        
                           kvartaliaruanded hindamise seisu kohta (esimene aruanne kuulub esitamisele kolm kuud pärast ettepanekute laekumist liikmesriikidelt ning viimane aruanne siis, kui on lõpetatud hoolsuskohustuse audit, projektid on seatud pingeritta ja soovitused on esitatud komisjonile);
                        
                     
                           —
                        
                        
                           aruanne kogemuste kohta projektikonkursi esimese vooru projektide hindamisel ja valimisel (kaks kuud pärast seda, kui projektikonkursi esimeses voorus on lõpetatud hoolsuskohustuse audit, projektid on seatud pingeritta ja soovitused on esitatud komisjonile);
                        
                     
         
               b)
            
            
               maksed:
               
                           —
                        
                        
                           aastaaruanded tulude arvelt sooritatud maksete kohta liikmesriikidele väljamaksmiseks projektide rahastamiseks ning tulude kohta, mis liikmesriigid on EIPile tagasi kandnud (iga aasta 31. detsembriks, väljamaksmisperioodi algusest kuni lõpuni);
                        
                     
                           —
                        
                        
                           lõpparuanne kogutulude kohta, mis on tasutud liikmesriikidele väljamaksmiseks projektide rahastamiseks, ning ülejäänud tulude kohta, mis on kantud tagasi liikmesriikidele (väljamaksete lõppemise aastale järgneva aasta 31. detsembriks);
                        
                     
         
               c)
            
            
               rahaks vahetamine ja varahaldus:
               
                           —
                        
                        
                           iga viie kuu tagant esitatavad aruanded rahaks vahetamise käigu kohta, alates viie kuu möödumisest saastekvootide rahaks vahetamise algusest;
                        
                     
                           —
                        
                        
                           iga kuue kuu tagant esitatavad aruanded varahalduse kohta vastavalt varahalduspõhimõtetele, alates kuue kuu möödumisest pärast seda, kui on laekunud esimesed tulud;
                        
                     
                           —
                        
                        
                           finantsaruanded.
                        
                     
         Artikkel 20
   Audit
   EIP on kohustatud reageerima igale komisjoni palvele selgitada või kontrollida konkreetset finants- või raamatupidamisaruannet, mille EIP on lepingu kohaselt esitanud. Kui komisjon palub, et selle kontrolli peaks teostama väline audiitor, määrab EIP selleks oma välised audiitorid. EIPil on õigus komisjoni palvel värvatud väliste audiitoritega seotud põhjendatud kulude hüvitamisele samamoodi kui tema kulude hüvitamisele artikli 16 lõike 5 kohaselt ning lisaks nende kulude hüvitamisele.
   Artikkel 21
   Juhtkomitee
   1.   Käesoleva lepingu rakendamise järelevalvet teostab juhtkomitee, mis koosneb vähemalt:
   
               —
            
            
               kahest komisjoni poolt direktori tasandil määratud liikmest;
            
         
               —
            
            
               kahest EIPi poolt direktori tasandil määratud liikmest.
            
         2.   Juhtkomitee teostab järgmisi toiminguid:
   
               —
            
            
               kontrollib regulaarselt käesolevast lepingust tulenevate ülesannete ja eesmärkide täitmise edenemist;
            
         
               —
            
            
               vaatab läbi lepinguga seonduvaid strateegilisi ja poliitilisi küsimusi ning avaldab nende kohta arvamusi;
            
         
               —
            
            
               arutab vaidlusküsimusi, millega lepinguosalised on vastavalt lepingule tema poole pöördunud, ning püüab leida neile lahendusi;
            
         
               —
            
            
               vaatab läbi mis tahes muid küsimusi, mis on lepinguga konkreetselt talle usaldatud.
            
         3.   Juhtkomitee tegutseb konsensuse alusel.
   4.   Juhtkomitee liikmed tegutsevad selle lepinguosalise nimel ja juhiste kohaselt, kes nad ametisse määras.
   5.   Juhtkomitee liikmeid juhtkomitee koosolekutel osalemise eest ei tasustata.
   6.   Komisjon tagab juhtkomiteele sekretariaadi (edaspidi „sekretariaat”).
   7.   Sekretariaat täidab järgmisi ülesandeid:
   
               —
            
            
               ettepaneku koostamine juhtkomitee menetluseeskirjade osas;
            
         
               —
            
            
               juhtkomitee koosolekute korraldamine, sealhulgas juhtkomitee dokumentide, koosolekute päevakordade ja protokollide koostamine;
            
         
               —
            
            
               mis tahes muud ülesanded, mis on määratud koostöölepingus või juhtkomitee poolt.
            
         8.   Lepinguosaliste vahelised teated, mis puudutavad juhtkomiteed, saadetakse sekretariaadi kaudu.
   9.   Juhtkomitee kutsutakse kokku suvalise juhtkomitee liikme taotlusel, kuid juhtkomitee koosolekud peavad toimuma vähemalt kaks korda aastas. Juhtkomitee koosolekud korraldab sekretariaat.
   10.   Juhtkomitee võtab vastu oma menetluseeskirjad sekretariaadi ettepanekul.
   11.   Juhtkomitee valib endale esimehe, kelleks on komisjoni esindaja.
   Artikkel 22
   Konfidentsiaalsus
   Ilma et see piiraks EIPi võetud konfidentsiaalsuskohustusi kolmandate osapoolte ees ning rikkumata artikli 23 nõudeid, kohustuvad komisjon ja EIP hoidma kõigi lepinguga otseselt seotud dokumentide, andmete või muude materjalide ning kõigi muude lepingus osutatud või seoses lepingust tulenevate kohustuste täitmisega saadud ja nõuetekohaselt konfidentsiaalsena klassifitseeritud dokumentide konfidentsiaalsust ning hoiduma nende avaldamisest kolmandatele osapooltele ilma eelneva kirjaliku nõusolekuta. See kohustus ei mõjusta siiski teabe edastamist, mis on nõutav vastavalt seadusele või küsimuses jurisdiktsiooni omava kohtu määrusele, mis võib hõlmata lepinguga seonduva teabe avaldamist Euroopa Parlamendile või nõukogule ning eriti Euroopa Kontrollikojale.
   Artikkel 23
   Läbipaistvus
   Lepinguosalised püüavad koordineerida lepingu avaldamist, et see saaks teoks võimalikult kiiresti pärast selle jõustumist. EIP täidab oma lepingust tulenevaid ülesandeid kooskõlas EIPi läbipaistvuspoliitikaga.
   Artikkel 24
   Jõustumine
   Leping jõustub hilisemal kuupäeval neist kahest: päeval, mil viimane lepinguosaline on lepingu allkirjastanud, või otsuse jõustumise kuupäeval.
   Artikkel 25
   Lõpetamine
   1.   Leping lõpetatakse järgmistel juhtudel:
   
               a)
            
            
               väljamaksete lõppemine;
            
         
               b)
            
            
               otsuse tühistamine;
            
         
               c)
            
            
               juhul kui pärast konsulteerimist vaidlusküsimuse osas teise lepinguosalisega ja selle esitamist lahendamiseks juhtkomiteele ei ole leitud mõistliku aja jooksul rahumeelset lahendust, võib lepinguosaline lepingu lõpetada, kui see lepinguosaline on seisukohal, et on mõjuvaid põhjuseid arvata, et edasine koostöö vastavalt lepingule ei ole enam võimalik, sest vastastikune usaldus on kadunud, sealhulgas seetõttu, et teine lepinguosaline on oma lepingust tulenevaid kohustusi oluliselt ja pidevalt rikkunud.
            
         2.   Lepingu lõpetamise korral väljamaksete lõppemise tõttu vastavalt eespool esitatud punktile a edastab EIP projektide rahastamiseks väljamaksmata rahalised vahendid liikmesriikidele vastavalt otsustele, mille komisjon võtab vastu lähtuvalt direktiivi 2003/87/EÜ artikli 10a lõikes 7 sätestatud põhimõtetest.
   3.   Lepingu ennetähtaegse lõpetamise korral vastavalt eespool esitatud punktile b või c edastab EIP kõik EIPi käes olevad rahaks vahetamata saastekvoodid, kõik saastekvootide rahaks vahetamisest laekunud tulud ja kõik tulude haldamisest saadud sissetulekud, välja arvatud tulud või sissetulekud, mida on tarvis EIPi teenustasude, kulutuste, kulude, kaotuste või kohustuste katteks, komisjonile (kes tegutseb liikmesriikide nimel). Lepingu lõpetamine ei mõjuta lepinguosaliste kohustust jätkata oma lepingust tulenevate kohustuste täitmist seoses saastekvootidega, mis on vahetatud rahaks kooskõlas lepingutega kolmandate osapooltega.
   4.   Lepingu ennetähtaegse lõpetamise korral kaitseb lepinguosaline teist lepinguosalist kahjude eest ning hüvitab talle mis tahes kulud, kaotused või kohustused, mis on tekkinud lepingu ennetähtaegse lõpetamise tõttu, kui ja sel määral, kui ennetähtaegne lõpetamine oli tingitud esimese lepinguosalise hooletust tegevusest või tegematajätmistest või tahtlikust väärkäitumisest, või kui leping lõpetati seetõttu, et esimene lepinguosaline ei täitnud mis tahes oma lepingust tulenevat olulist kohustust.
   Artikkel 26
   Kohaldatav seadus ja vaidluste lahendamine
   Lepingu suhtes kohaldatakse liidu õiguse üldpõhimõtteid. Lepinguosalistevaheline mis tahes vaidlus seoses lepingu ja mis tahes muu selles osutatud dokumendi tõlgendamise, rakendamise või täitmisega, sealhulgas selle olemasolu, kehtivuse või lõpetamise üle, mida ei suudeta rahumeelselt lahendada ka pärast juhtkomitee kaasamist, esitatakse lahendamiseks Euroopa Liidu Kohtule.
   Artikkel 27
   Muudatused, loobumised ja nõusolekud
   Kõik lepingu muudatused ning lepinguga seonduvad loobumised ja nõusolekud tuleb vormistada kirjalikult ning neile peab alla kirjutama kummagi lepinguosalise volitatud esindaja.
   Artikkel 28
   Loovutamine
   Mitte kummalgi lepinguosalisel ei ole õigust oma lepingust tulenevaid õigusi ega kohustusi tervikuna ega osaliselt loovutada ilma teise lepinguosalise eelneva kirjaliku nõusolekuta.
   Artikkel 29
   Teated
   1.   Kõik lepinguga seonduvad teated ja muud dokumendid ühelt lepinguosaliselt teisele lepinguosalisele tuleb saata järgmistel aadressidel:
   
               komisjonile:
            
            
               
                           European Commission
                        
                     
                           Directorate-General for Climate Action
                        
                     
                           For the attention of the Director, Directorate C
                        
                     
                           Rue de la Loi/Wetstraat 200
                        
                     
                           1049 Bruxelles/Brussel
                        
                     
                           BELGIQUE/BELGIË
                        
                     
         
               EIPile:
            
            
               
                           European Investment Bank
                        
                     
                           For the attention of the Director-General
                        
                     
                           Ops A Directorate
                        
                     
                           100, boulevard Konrad Adenauer
                        
                     
                           2950 Luxembourg
                        
                     
                           LUXEMBOURG
                        
                     
         2.   Eeltoodud aadresside mis tahes muudatused on kehtivad alles pärast nende teatavaks tegemist teisele lepinguosalisele.
   Artikkel 30
   Lisad
   Põhjendused ja järgmised lisad moodustavad käesoleva lepingu lahutamatu osa.
   
               1. lisa
            
            
               :
            
            
               EIPi tähtajad
            
         
               2. lisa
            
            
               :
            
            
               Komisjoni tähtajad
            
         
               3. lisa
            
            
               :
            
            
               Varahalduspõhimõtted
            
         Käesolev leping on vormistatud neljas originaaleksemplaris inglise keeles, millest kumbki lepinguosaline saab allpool märgitud kuupäeval ja aastal kaks eksemplari.
   
      Brüssel, 3 november 2010
      London, 4 november 2010
      
         
            Euroopa Komisjoni eest ja nimel
         
         
            peadirektor
         
         Jos DELBEKE
      
      
         
            Euroopa Investeerimispanga eest ja nimel
         
         
            asepresident
         
         Simon BROOKS
      
   
   
      (1)  ELT L 275, 25.10.2003, lk 32.
   
      I LISA
      
         EIPi tähtajad
      
      Teenustasud ja maksetähtajad kuuluvad läbivaatamisele vastavalt artiklile 17, seni kehtivad EIPi suhtes järgmises kahes tabelis esitatud tähtajad.
      Allpool esitatud tähtaegades on lähtutud eeldusest, et prognoositav projektiettepanekute koguarv mõlemal projektikonkursil kokku on 165, millest:
      
                  a)
               
               
                  esimesel projektikonkursil on 20 projektiettepanekut süsinikdioksiidi kogumise ja säilitamise projektide kohta ning 90 projektiettepanekut taastuvenergiatehnoloogia projektide kohta ning
               
            
                  b)
               
               
                  teisel projektikonkursil on 10 projektiettepanekut süsinikdioksiidi kogumise ja säilitamise projektide kohta ning 45 projektiettepanekut taastuvenergiatehnoloogia projektide kohta.
               
            1.a)   Esimene projektikonkurss
      
      
                  Ülesanded
               
               
                  Tähtajad
               
            
                  
                     Esimese projektikonkursi algatamine komisjoni poolt
                  
               
            
                  Tööplaani koostamine ja aruande esitamine komisjonile
               
               
                  Neli kuud pärast projektikonkursi algatamist
               
            
                  
                     Ettepanekute esitamine EIPile liikmesriikide poolt
                  
               
            
                  Ettepanekute vastuvõtmine, nende terviklikkuse hindamine ja aruande esitamine komisjonile
               
               
                  Kuus nädalat pärast ettepanekute laekumist
               
            
                  Aruanded hindamise seisu kohta
               
               
                  Iga kolme kuu tagant, alates kolm kuud pärast ettepanekute laekumist, viimane aruanne pärast hindamise lõppu
               
            
                  Hoolsuskohustuse auditi läbiviimine, projektide pingeritta seadmine ja soovituste esitamine lepingu sõlmimise otsuste vastuvõtmiseks
               
               
                  Üheksa kuud pärast ettepanekute laekumist
               
            
                  Aruanne kogemuste kohta pärast esimest projektikonkurssi
               
               
                  Kaks kuud pärast esimese projektikonkursi hindamiste lõppu
               
            1.b)   Teine projektikonkurss
      
      
                  Ülesanded
               
               
                  Tähtajad
               
            
                  
                     Teise projektikonkursi algatamine komisjoni poolt
                  
               
            
                  Tööplaani koostamine ja aruande esitamine komisjonile
               
               
                  Neli kuud pärast projektikonkursi algatamist
               
            
                  
                     Ettepanekute esitamine EIPile liikmesriikide poolt
                  
               
            
                  Ettepanekute vastuvõtmine, nende terviklikkuse hindamine ja aruande esitamine komisjonile
               
               
                  Kuus nädalat pärast ettepanekute laekumist
               
            
                  Aruanded hindamise seisu kohta
               
               
                  Iga kolme kuu tagant, alates kolm kuud pärast ettepanekute laekumist, viimane aruanne pärast hindamise lõppu
               
            
                  Hoolsuskohustuse auditi läbiviimine, projektide pingeritta seadmine ja soovituste esitamine lepingu sõlmimise otsuste vastuvõtmiseks
               
               
                  Üheksa kuud pärast ettepanekute laekumist
               
            
         Üldist
      
      
                  Aruanded tulude maksmise kohta liikmesriikidele väljamaksmiseks projektide rahastamiseks
               
               
                  Iga aasta 31. detsembriks, väljamaksmise perioodi algusest kuni lõpuni
               
            
                  Lõpparuanne tulude maksmise kohta liikmesriikidele
               
               
                  Väljamaksmise lõppemise aasta järgneva aasta 31. detsembriks
               
            
         Rahaks vahetamine ja varahaldus
      
      
                  Rahaks vahetamine
               
               
                  
                              —
                           
                           
                              Rahaks vahetamine algab ühe kuu möödudes pärast seda, kui 300 miljonit saastekvooti on EIPile üle kantud ja tehingute sõlmimiseks kättesaadavaks tehtud.
                           
                        
                              —
                           
                           
                              Vähemalt 200 miljoni saastekvoodi rahaks vahetamise tehing sõlmitakse hiljemalt kümme kuud pärast seda, kui saastekvoodid on EIPile üle kantud ja tehingute sõlmimiseks kättesaadavaks tehtud.
                           
                        
                              —
                           
                           
                              Rahaks vahetamine toimub perioodiliselt vähemalt iga kahe nädala tagant ning rahaks vahetamise tehingumahud tuleb jaotada kogu rahaks vahetamise perioodi peale võimalikult ühtlaselt.
                           
                        
            
                  Aruanne rahaks vahetamise kohta
               
               
                  Iga viie kuu tagant, alates viis kuud pärast saastekvootide rahaks vahetamise algust
               
            
                  Aruanne varahalduse kohta
               
               
                  Iga kuue kuu tagant, alates kuus kuud pärast esimeste tulude laekumist
               
            
                  Finantsaruanne
               
               
                  Kord aastas, alates saastekvootide rahaks vahetamise alguse aasta lõpust
               
            
                  Rahaliste vahendite ülejäägi edastamine liikmesriikidele
               
               
                  Väljamaksete perioodi lõpp
               
            
   
      2. LISA
      
         Komisjoni tähtajad
      
      
                  Ülesanded
               
               
                  Tähtajad
               
            
                  Projektide hindamise menetluse käsiraamatu esitamine
               
               
                  Esimese projektikonkursi algatamise kuupäevaks
               
            
                  Saastekvootide ülekandmine EIPile
               
               
                  Kui liidu register on oma tööd alustanud
               
            
                  EIPi teavitamine lepingu sõlmimise otsustest
               
               
                  14 päeva pärast lepingu sõlmimise otsuste vastuvõtmist
               
            
   
      III LISA
      
         VARAHALDUSPÕHIMÕTTED SAASTEKVOOTIDE RAHAKS VAHETAMISEST LAEKUVATE TULUDE HALDAMISEKS
      
      Laekumiste haldamiseks peab EIP tulud jaotama ajaperioodide peale, tagamaks ühelt poolt, et laekumiste haldamisest teenitaks võimalikult suurt majanduslikku kasu, ja teiselt poolt, et turu liikumistest tulenev kapitali kaotamise risk oleks piisavalt madal.
      Sellise varade jaotamise teostamiseks peab EIP vastu võtma tulevaste väljamaksete rahavoo prognoosi. Vaikimisi vastab rahapuhver (millest hakatakse tegema väljamakseid) lineaarsele väljamaksmisele viie aasta vältel, mis tähendab, et iga aasta teostatakse 20 % väljamaksetest, kusjuures eelmistel aastatel välja maksmata jäänud summad lisatakse jooksvaks aastaks ette nähtud likviidsuspuhvrisse. Näiteks moodustub esimeseks aastaks ette nähtud rahapuhver 20 protsendist portfellis sisalduvatest varadest. Juhul kui esimese aasta jooksul makstakse välja ainult 10 % portfelli algsest summast, on teise aasta likviidsuspuhver 30 % (mis on algselt teiseks aastaks ette nähtud 20 % ja esimesest aastast üle jäänud 10 % summa) jne. Lähtuvalt tegelikust ja prognoositavast väljamaksete mustrist võib EIP siiski seda prognoosi kord aastas korrigeerida, et saavutada optimaalne varade jaotus.
      Lähtuvalt piirangutest, millega on kehtestatud minimaalne likviidsuspuhver ja investeerimisportfelli maksimaalne lunastustähtaeg (mis on algselt viis aastat), otsustab EIP, millise tähtajaga ta varasid paigutab. Teatud juhtudel on EIPil õigus jätta endale suurem likviidsuspuhver, kui on minimaalselt nõutav.
      1.   Sissejuhatus
      
      1.1.   EIPi varahaldusüksus haldab kõiki varasid vastavalt käesolevale lepingule.
      1.2.   Tehingute teostamisel volitaja nimel rakendab varahaldusüksus neidsamu hoolsuskohustuse nõudeid ja tähelepanelikkust, mida ta rakendab ka EIPi enda varahaldusüksuse portfellide haldamisel või oma teiste volitajate puhul.
      2.   Üldised halduspõhimõtted
      
      2.1.   Portfelli varasid võib investeerida ainult euros nomineeritud vahenditesse.
      2.2.   Portfelli varade haldamisel tuleb lähtuda varahalduse valdkonna parimatest tavadest ja finantstegevuses rakendatavatest traditsioonilistest ettevaatlikkuse reeglitest. Erilist tähelepanu tuleb pöörata hoolitsemisele selle eest, et hallatavad varad tagaksid piisava likviidsuse, kindlustades samal ajal optimaalse tasuvuse, mis on vastavuses käesolevates põhimõtetes sätestatud riskipiirangutega.
      2.3.   Portfelli varade haldamisel tuleb juhinduda järgmistest põhimõtetest:
      
                  —
               
               
                  investeeringuid võib teha ainult hoiustesse, lühiajalistesse rahaturu instrumentidesse ja fikseeritud tuluga instrumentidesse; esmatähtis on kapitali säilimine;
               
            
                  —
               
               
                  tuleb pidada arvelduskontot, mille puhul on võimalus paigutada raha tähtajalisele hoiusele, eesmärgiga leevendada likviidsuse kõikumisi ning et see teeniks rahapuhvrina.
               
            2.4.   Väärtpaberitehingutes lähtutakse põhimõttest, et kauba eest tasutakse lunarahaga selle kättesaamisel, ning neid tehinguid võib sõlmida Eurocleari, Clearstreami ja/või tunnustatud kohalike arveldussüsteemide kaudu.
      3.   Investeeringute liigid
      
      3.1.   Lubatavate investeeringute skaala
      
      
         Likviidsusportfell
      
      
                  3.1.1.
               
               
                  Antud aastal likviidsuspuhvri jaoks vajalik vahendite summa paigutatakse rahalisse portfelli, mis hõlmab hoiuseid, riigivõlakirju ja lühiajalisi rahaturu instrumente, mille lunastustähtajani jääb pärast kauplemispäeva kõige rohkem 100 päeva (või tunnustatud rahaturu fondide, nagu EIPi Ühisfondi (EIB Unitary Fund), osakuid). Selliseid investeeringuid võib teha ainult sellistesse võlgnik-pankadesse, mille Moody’se või võrdväärse reitinguagentuuri poolt omistanud lühiajaline reiting on uute instrumentide tehingu sõlmimise ajal vähemalt P-1. See reitingukriteerium loetakse täidetuks, kui vähemalt üks neist kolmest reitinguagentuurist – Moody’s, Standard & Poor’s või Fitch (või nende õigusjärglased) – on andnud nõutud reitingu või sellest kõrgema reitingu.
               
            
         Investeerimisportfell
      
      
                  3.1.2.
               
               
                  Ülejäänud vahendid moodustavad investeerimisportfelli (ehk adekvaatsed keskpikad kuni pikaajalised vahendid). Vähemalt 55 % investeerimisportfelli nominaalväärtusest peab koosnema võlakirjadest, mis on emiteeritud või tagatud euroala riikide või riigi riskiga võrdväärse riskiga seostatavate euroala riikide agentuuride poolt (nagu riigivekslid, riigi võlakirjad, riikliku agentuuri võlakirjad ja valitsuse poolt garanteeritud võlakirjad) või riigiüleste asutuste poolt.
               
            
                  3.1.3.
               
               
                  Ülejäänud 45 % investeerimisportfellist võib koosneda võlakirjadest ja nominaalväärtusest madalama hinnaga müüdavatest väärtpaberitest, mis on emiteeritud mitte-euroala riikide või nende agentuuride poolt, mitte-euroala riigi poolt garanteeritud võlakirjadest ning tagatud võlakirjadest.
               
            3.2.   Krediidilimiidid
      
      Krediidilimiidid määratakse iga tehingupartneri puhul eraldi, võttes arvesse individuaalseid reitinguid ja hallatava portfelli kogusumma arengut.
      3.3.   Investeeringute kontsentreerimise limiidid
      
      
         Likviidsusportfell
      
      
                  3.3.1.
               
               
                  Kui likviidsusportfellis valitsetavate vahendite summa ei ületa 100 miljonit eurot, võib maksimaalne kontsentratsioon ühe tehingupartneri kohta olla kuni 10 miljonit eurot. Kui likviidsusportfellis valitsetavate vahendite summa ületab 100 miljonit eurot, võib maksimaalne kontsentratsioon ühe tehingupartneri kohta olla kuni 10 % likviidsusportfelli nominaalväärtusest.
               
            
         Investeerimisportfell
      
      
                  3.3.2.
               
               
                  Selleks et tagada riskide piisav hajutatus, ei tohi ühe ja sama emitendi väärtpaberitesse investeeritud kogusumma ületada 10 % (euroala riikide puhul 20 %) väärtpaberiportfelli nominaalväärtusest. Juhul kui väärtpaberitesse investeeritud varade kogusumma ei ületa 100 miljonit eurot, peab üksikväljalasete või -emitentide arv olema vähemalt sama suur, kui on lubatud üksikute kuni 10 miljoni euro suuruste väärtpaberiinvesteeringute puhul.
               
            
                  3.3.3.
               
               
                  Koguinvesteering ühe ja sama väljalaske väärtpaberitesse ei tohi ületada 10 % väljalaske lunastamata nominaalväärtusest.
               
            4.   Automaatne väärtpaberite laenuks andmine
      
      Kontohalduri poolt hallatav automaatne väärtpaberite laenuks andmine on lubatud.
      5.   Välisaudit ja kontohaldur
      
      Kord aastas tuleb läbi viia portfelli audit, mille teostab väline audiitor.
      Portfelli paigutatud väärtpabereid hoitakse arvel, millel on üks või mitu EIPi nimel tegutsevat haldurit.
      Audiitori ja halduri teenustasud tasutakse täies mahus portfelli arvelt kohe, kui need kuuluvad tasumisele.
      6.   Aruandlus
      
      Iga kuue kuu tagant esitab EIP aruande. Nende aruannete üksikasjade osas lepitakse lepinguosaliste vahel kokku hiljem.
      7.   Lõppsätted
      
      EIP esitab ettepaneku üksikasjaliku investeerimisstrateegia, investeerimiskriteeriumide ja krediidilimiitide kohta ning lepinguosalised lepivad selles osas kokku vähemalt kolm kuud enne tegelikku investeerimise toimumist.
      Investeerimisstrateegia, investeerimiskriteeriumid ja krediidilimiidid ajakohastatakse kord aastas või siis, kui see on vajalik.